CELEX: C2005/093/14
Language: et
Date: 2005-04-16 00:00:00
Title: Kohtuasi C-35/05: Eelotsusetaotlus, mille esitas Corte Suprema di Cassazione 23. juuni ja 10. novembri 2004. aasta määrusega Reemtsma Cigarettenfabriken Gmbh versus Ministero delle Finanze

16.4.2005   
            
            
               ET
            
            
               Euroopa Liidu Teataja
            
            
               C 93/8
            
         Eelotsusetaotlus, mille esitas Corte Suprema di Cassazione 23. juuni ja 10. novembri 2004. aasta määrusega Reemtsma Cigarettenfabriken Gmbh versus Ministero delle Finanze
   (Kohtuasi C-35/05)
   (2005/C 93/14)
   Kohtumenetluse keel: itaalia
   Euroopa Ühenduste Kohus on saanud Corte Suprema di Cassazione 23. juuni ja 10. novembri 2004. aasta määrusega esitatud eelotsusetaotluse kohtuasjas Reemtsma Cigarettenfabriken Gmbh v. Ministero delle Finanze.
   Corte Suprema di Cassazione küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 6. detsembri 1979. aasta kaheksanda direktiivi 79/1072/EMÜ (1) artikleid 2 ja 5, niivõrd kuivõrd nendega seatakse käibemaksu tagastamine mitteresidendist omandajale või ostjalesõltuvusse tingimusest, et kaupu ja teenuseid kasutatakse maksustatavates tehingutes, tuleb tõlgendada nii, et tasumisele mittekuuluv käibemaks, mis on ekslikult kaskaadis arvele kirjutatud ja siis riigieelarvesse tasutud, võidakse samuti tagastada? Kas jaatava vastuse korral on direktiivi eelmainitud sätetega vastuolus siseriiklik õigusnorm, mis keeldub omandajale/ostjale maksu tagastamisest, tuginedes kord juba arvestatud ja tasutud maksu mahaarvamisele mittekuuluval olemusel, olgugi, et seda tegelikult ei pidanud maksma?
            
         
               2.
            
            
               Kas üldiselt on võimalik ühisest käibemaksusüsteemist tuletada, et omandaja/ostja peavad maksu tasuma riigieelarvesse? Kas selle süsteemi ja eelkõige käibemaksu neutraalsuse, tõhususe ja mittediskrimineerimise põhimõtetega on kooskõlas, et siseriikliku õiguse alusel ei anta käibemaksukohustuslasest omandajale/ostjale, kes siseriiklike õigusaktide kohaselt on kohustatud arveid väljastama ja maksma, õigust maksusumma tagasisaamisele maksuhaldurilt, kui tasumisele mittekuuluv maks kanti huvitatud isiku deebetisse ja tasuti? Kas käibemaksu, mis on saadud ühenduse õigust rikkudes, tagastamise valdkonna tõhususe ja mittediskrimineerimise põhimõtetega on vastuolus siseriiklik kord, nagu see tuleneb siseriiklike kohtute poolt antud tõlgendustest, millega lubatakse lihtsalt omandajal/ostjal minna kohtusse teenuste tarnija/osutaja, mitte aga maksuhalduri vastu, olgugi et siseriiklikus õiguskorras on olemas analoogne sissenõudmise juhtum, kus maksumaksja poolt tasumisele mittekuuluvate otseste maksude tasumisel on nende tagastamist riigieelarvest õigus taotleda nii maksumaksjal kui tema esindajal?
            
         
      (1)  EÜT L 331, 27.12.1979, lk 11.